โม่งเล่น GLAND โหด! ลาก “ครึ่งลิ่ง” ก่อนตบกลับ ล่าสุดสวิงเดือดเกิน 20%
โม่งเล่น GLAND โหด! ลาก "ครึ่งลิ่ง" ก่อนตบกลับ ล่าสุดสวิงเดือดเกิน 20% ล่าสุด ณ เวลา 16.04 น. อยู่ที่ระดับ 3.46 บาท ลบ 0.08 บาท หรือ 2.26% สูงสุดที่ 4.02 บาท ต่ำสุดที่ 3.30 บาท ด้วยมูลค่าซื้อขาย 164.67 ล้านบาท
22 พ.ย. 2561

ผู้สื่อข่าวรายงานว่า ราคาหุ้น บริษัท แกรนด์ คาแนล แลนด์ จำกัด (มหาชน) หรือ GLAND ล่าสุด ณ เวลา 16.04 น. อยู่ที่ระดับ 3.46 บาท ลบ 0.08 บาท หรือ 2.26% สูงสุดที่ 4.02 บาท ต่ำสุดที่ 3.30 บาท ด้วยมูลค่าซื้อขาย 164.67 ล้านบาท

ทั้งนี้ ราคาหุ้น GLAND ในภาคเช้าปรับตัวขึ้นอย่างร้อนแรงโดยปรับตัวขึ้นทดสอบที่ระดับสูงสุดของวัน 4.02 บาท หรือคิดเป็นการปรับตัวเพิ่มขึ้น 13.56% จากราคาปิดตลาดวานนี้ (21 พ.ย.)
อย่างไรก็ตาม เริ่มมีแรงขายหุ้น GLAND ออกมาอย่างต่อเนื่องนับตั้งแต่เวลาประมาณ 15.00 น. จนกระทั่งทำจุดต่ำสุดระหว่างวันที่ 3.30 บาท โดยคิดเป็นการเปลี่ยนแปลงระหว่างจุดสูงสุดและต่ำสุดถึง 21.82%